གནས་བཅུའི་ཕྱག་མཆོད་དང་གཅོད་ཀྱི་སྐོར་སོགས།
༄༅། ། ཡེ་ཤེས་ཀྱི་མཁའ་འགྲོ་མ་ལབ་ཀྱི་སྒྲོན་མ་ལ་གསོལ་བ་
འདེབས་པའི་མགུར་དབྱངས་སོགས་གཅོད་ཀྱི་
སྐོར་འགའ་ཞིག་ཕྱོགས་གཅིག་ཏུ་
བསྒྲིགས་པ་བཞུགས།
༄༅། ། ན་མོ་དེ་བ་ཌཱ་ཀི་ནཱི་ཡེ། དབྱིངས་སྤྲོས་པ་ཀུན་བྲལ་ཡུམ་ཆེན་མོ། ། མ་འགྲོ་
བའི་དོན་དུ་མཁའ་འགྲོའི་གཟུགས། ། དཔལ་དྲིན་ཅན་བླ་མར་དབྱེར་མེད་པའི། ། ཡུམ་
ལབ་ཀྱི་སྒྲོན་མའི་ཞབས་ལ་འདུད། ། ཡོངས་འཁོར་འདས་ཀུན་གྱི་རང་བཞིན་ཉིད། ། དོན་
མཐའ་དབུས་སྐྱེ་འགག་བྲལ་བའི་དབྱིངས། ། མཆོག་སྨྲ་བསམ་བརྗོད་འདས་ཕྱག་རྒྱ་ཆེ། །
མཁའ་ལྟར་དུ་རྣམ་དག་དབྱིངས་ཀྱི་ཡུམ། ། དགྲ་ཉོན་མོངས་དུག་ལྔ་རྣམ་དག་པའི། ། རླུང་
འོད་ཟེར་ཡེ་ཤེས་ལྔ་ཡི་མདངས། ། ལྷ་ཌཱ་ཀིའི་གཙོ་མོ་ལྔར་ཤར་བ། ། གསལ་ཡོངས་རྫོགས་
དབང་གཞུ་ཆུ་ཟླ་བཞིན། ། གནས་གསུམ་གྱི་མཁའ་འགྲོ་བྱེ་བའི་དབུས། ། དཔལ་འཁོར་
ལོའི་བདག་པོ་ཧེ་རུ་ཀར། ། མཆོག་དགའ་བཞིའི་བདེ་བས་དགྱེས་བསྐྱེད་པའི། ། ཉམས་
སྒྱུ་རྩལ་དྲུག་ཅུའི་རྩེ་དགས་རོལ། ། ཡུལ་བྱང་ཕྱོགས་བོད་ཀྱི་འགྲོ་དོན་དུ། ། གཟུགས་ཡིད་
འཕྲོག་མི་མོའི་ཚུལ་སྟོན་ཡང་། ། ཁམས་ཐ་དད་གདུལ་བྱའི་མོས་ངོ་རུ། ། སྣ་ཚོགས་པའི་
སྤྲུལ་བསྒྱུར་བསམ་ལས་འདས། ། སྐུ་མཚན་དཔེའི་རི་མོ་ལམ་སེ་ལམ། ། རྒྱན་རུས་བའི་
ཕྲེང་མཛེས་ཁྲ་ལ་ལ། ། དར་སྣ་ཚོགས་ན་བཟའ་ལྷབ་མ་ལྷུབ། ། ཞལ་འཛུམ་པའི་མདངས་
406

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཉ༽
ཀྱིས་མེ་རེ་རེ། ། ཞབས་རྡོ་རྗེའི་གར་སྟབས་ལིང་སེ་ལིང་། ། ཕྱག་ཌཱ་རུ་དྲིལ་བསིལ་ཁྲོ་ལོ་
ལོ། ། གསུང་འགག་མེད་ཕཊ་སྒྲ་ལྷང་སེ་ལྷང་། ། ཟབ་རྒྱས་ཀྱི་ཆོས་སྟོན་སི་ལི་ལི། ། ཐུགས་
བདེ་ཆེན་ངང་དུ་ཡ་ལ་ལ། ། དོན་སྟོང་བའི་དབྱིངས་སུ་སང་སེ་སང་། ། ཕྱོགས་རིས་མེད་
སྙིང་རྗེ་དུང་སེ་དུང་། ། ཡོངས་དུས་གསུམ་གསལ་གཟིགས་ཧྲིག་སེ་ཧྲིག ། ལུས་ལོངས་
སྤྱོད་སྲིད་པའི་ཕུན་ཚོགས་ཀུན། ། རྒྱབ་བསྐྱུར་ནས་ཞེན་མེད་རི་ཁྲོད་འགྲིམ། ། དགྲ་བདག
འཛིན་དཔུང་བཅས་ཉེར་བཏུལ་ནས། ། མཆོག་སྐྱེ་མེད་ཆོས་སྐུའི་རང་ཞལ་གཟིགས། །
ཉམ་ཐག་པའི་སྐྱེ་དགུའི་མགོན་དང་སྐྱབས། ། སྐྱབས་ཐུགས་རྗེས་འགྲོ་ཀུན་སྐྱོང་བའི་
མ། ། མ་ཁྱོད་མིན་རེ་ས་གཞན་མེད་ན། ། ན་རྒ་དང་སྐྱེ་འཆིའི་མཚོ་ལས་སྒྲོལ། ། བུ་བདག་
ཅག་ཆོས་ལྡན་ལུས་ཐོབ་ཅིང་། ། ཆོས་གདམས་ངག་ཟབ་མོ་ཐོས་ན་ཡང་། ། ནང་སེམས་
ཀྱི་གནས་ལུགས་ངོ་མ་འཕྲོད། ། དགྲ་ཉོན་མོངས་རླུང་དམར་བཞིན་དུ་འཚུབ། ། འགྲོ་ཕལ་
ཆེར་མ་རིག་མུན་པར་འཁྱམས། ། ཚུལ་མིན་གྱི་སྤྱོད་པར་ངང་གིས་འཇུག ། དུས་སྙིགས་
མའི་རང་རྟགས་མཚོ་བཞིན་རྡོལ། ། གདོན་ནག་ཕྱོགས་ལྷ་སྲིན་འཁྲུགས་པའི་དུས། ། མ་
ཁྱོད་ཀྱི་ཐུགས་དམ་གནད་ནས་བསྐུལ། ། དབྱིངས་ཆོས་སྐུའི་ངང་ལས་གཟུགས་སྐུར་བཞེངས། །
མཐུ་བྱིན་རླབས་ནུས་པའི་སྟོབས་རྩལ་བསྐྱེད། ། མཆོག་ཐུན་མོང་དངོས་གྲུབ་ཆར་དུ་
ཕོབ། ། དཔལ་གསང་གསུམ་བྱིན་རླབས་བདུད་རྩིའི་ཆུས། ། སྒོ་གསུམ་གྱི་སྡིག་ལྟུང་ཀུན་
སྦྱངས་ཏེ། ། བཀའ་ཤེར་ཕྱིན་དགོངས་བཅུད་ཟབ་མོའི་ལམ། ། ཉམས་རྟོགས་པའི་ནོར་གྱིས་
ཕྱུག་པར་མཛོད། ། སྲིད་འཁོར་བའི་གནས་ལུས་ལོངས་སྤྱོད་ལ། ། ཡིད་ཞེན་ལོག་སྐྱོ་ཤས་
ངེས་འབྱུང་དང་། ། ཐབས་ཤེས་རབ་བྱང་ཆུབ་སེམས་མཆོག་གཉིས། ། དུས་མྱུར་བར་རྒྱུད་
ལ་བསྐྱེད་དུ་གསོལ། ། སྐྱབས་བླ་མ་ལྷ་ཡི་བྱིན་རླབས་ཞུགས། ། སེམས་སྐྱེ་མེད་ཨ་མའི་
ཐུགས་དང་བསྲས། ། ལུས་བདུད་རྩིའི་མཆོད་སྦྱིན་དགའ་སྟོན་གྱིས། ། ཚོགས་གཉིས་ཀྱི་
རྣལ་འབྱོར་འགྲུབ་བྱིན་རློབས། ། དྲིན་འཁོར་མེད་མར་གྱུར་འདྲེ་གདོན་ཀུན། ། བྱམས་
སྙིང་རྗེའི་ལྕགས་ཀྱུས་དབང་བསྡུས་ཏེ། ། ཤ་ཁྲག་གི་སྦྱིན་པས་ཚིམ་བྱས་ནས། ། རྒྱུད་སྨིན་
407

གནས་བཅུའི་ཕྱག་མཆོད་དང་གཅོད་ཀྱི་སྐོར་སོགས།
ཅིང་གྲོལ་བར་བྱིན་གྱིས་རློབས། ། ཕྱི་འགལ་རྐྱེན་བར་ཆད་ལམ་དུ་ལོངས། ། གདོན་ཆོ་
འཕྲུལ་ཡི་དམ་ལྷ་རུ་ཤར། ། ནང་རྩ་རླུང་ཐིག་ལེ་དབང་དུ་འདུས། ། རྒྱུད་ཉམས་རྟོགས་གདེངས་
ཚད་ལྡན་པར་མཛོད། ། དུས་སྙིགས་མའི་མི་དང་མི་མིན་གྱིས། ། ཐོགས་དྲངས་པའི་མ་
རྒན་འགྲོ་བ་ཀུན། ། བུ་བདག་གིས་སྲིད་མཚོ་ལས་བསྒྲལ་ཏེ། ། དཔལ་སྐུ་གསུམ་གྲོང་དུ་
འཁྲིད་ནུས་ཤོག ། བདག་སྐྱེ་བར་དྲིན་ཅན་བླ་མ་དང་། ། མ་ལབ་ཀྱི་སྒྲོན་མས་རྗེས་བཟུང་
སྟེ། ། ཆོས་གཅོད་ཡུལ་ཟབ་མོའི་བསྟན་པ་འདི། ། བཤད་སྒྲུབ་ཀྱིས་སྤེལ་ལ་ཟླ་མེད་ཤོག
རྟེན་འདིར་ཡང་བདག་དང་ལྟོས་བཅས་ཀུན། ། རྐྱེན་ཕྱི་ནང་འཚེ་བས་མི་བརྫི་བར། ། ལམ་
རྒྱལ་བའི་དགོངས་ཟབ་མཐར་ཐུག་འདི། ། རྩེ་གཅིག་ཏུ་བསྒྲུབ་པའི་སྐལ་ལྡན་ཤོག ། སྐྱབས་
བླ་མ་མཁའ་འགྲོའི་བྱིན་རླབས་དང་། ། དབྱིངས་སྣང་སྟོང་ཟུང་འཇུག་རྟེན་འབྲེལ་མཐུས།
།
དོན་གནས་སྐབས་མཐར་ཐུག་རེ་འབྲས་ཀུན། ། ནོར་དབང་གི་རྒྱལ་པོ་ལྟར་འགྲུབ་ཤོག །
ཅེས་ཡེ་ཤེས་ཀྱི་མཁའ་འགྲོ་མ་ལབ་ཀྱི་སྒྲོན་མ་ལ་བསྟོད་ཅིང་གསོལ་བ་འདེབས་པའི་མགུར་དབྱངས་འདི་ནི།
ཟབ་མོ་བདུད་ཀྱི་གཅོད་ཡུལ་ལ་སྙིང་ནས་མོས་ཀྱང་ཉམས་ལེན་གྱི་སྐལ་བ་ཞན་པའི། ༧ བཙུན་གཟུགས་བློ་
བཟང་འཕྲིན་ལས་ཀྱིས་དད་བརྩོན་བློ་དང་ལྡན་པའི་གུས་སློབ་དགེ་སློང་མཁས་གྲུབ་རྒྱ་མཚོ་ནས་ལྷ་རྫས་བཅས་
བསྐུལ་བའི་ངོར་སུག་བྲིས་སུ་བགྱིས་པ་ཛ་ཡནྟུ།
༄༅། ། སྐྱབས་གནས་ཀུན་འདུས་དྲིན་ཅན་བླ་མ་དང་། ། དབྱེར་མེད་མ་ཅིག་མཁའ་
འགྲོའི་ལྷ་ཚོགས་ལ། ། རྩེ་གཅིག་མོས་གུས་དྲག་པོས་གསོལ་འདེབས་ན། ། བདག་རྒྱུད་
ན་ཅིང་གྲོལ་བར་བྱིན་གྱིས་རློབས། ། མཁའ་མཉམ་འགྲོ་དོན་ཁུར་འཁྱེར་བྱང་ཆུབ
སེམས། ། མཐའ་ ་བྲལ་གནས་ལུགས་རྟོགས་པའི་ལྟ་བ་མཆོག ། མྱུར་དུ་སྐྱེས་ཏེ་ཉེས་བརྒྱའི་
འཆིང་བ་ཀུན། ། རྩད་ནས་ཆོད་པའི་བྱིན་རླབས་དངོས་གྲུབ་སྩོལ། ། ཐུགས་རྗེའི་ལྕགས་
ས་རང་རིག་ཐིག་ལེའི་གཟུགས། ། བླ་མའི་ཐུགས་ཀྱི་ངོ་བོར་རོ་གཅིག་ཅིང་། ། སྤྲོས་བྲལ་
མཁའ་ལྟར་དག་པའི་དབྱིངས་ཉིད་དུ། ། རྩེ་གཅིག་མཉམ་པར་འཇོག་པར྾། ། གཟུང་
408

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཉ༽
དང་འཛིན་པས་བསྡུས་པའི་ཆོས་རྣམས་ཀུན། ། གདོད་ནས་རང་བཞིན་ཅིར་ཡང་མ་
གྲུབ་ཅིང་། ། རྟེན་འབྲེལ་བྱ་བྱེད་རྨི་ལམ་གཟུགས་བརྙན་ལྟར། ། སྣང་ཚུལ་ངེས་ཤེས་སྙེད་
པར྾། ། འཁོར་གསུམ་སྣང་སྟོང་སྒྱུ་མ་ལྟར་བུའི་ངང་། ། གནོད་བྱེད་འདྲེ་གདོན་གཙོར་
གྱུར་འགྲོ་བ་ཀུན། ། ལུས་ཀྱི་སྦྱིན་པས་ཚིམ་ཞིང་གྲོལ་བྱེད་པའི། ། ཉམས་ལེན་མཐའ་རུ་
འཁྱོལ་བར྾། ། ཐབས་ཤེས་ཟུང་འབྲེལ་ཟབ་མོའི་ལམ་བཟང་ལ། ། རྩེ་གཅིག་གཞོལ་བས་
ཕྱི་ནང་གསང་གསུམ་གྱི། ། ལྷོང་དང་ཆོད་ཚད་འཁྲུལ་མེད་རྟོགས་པའི་གདེངས། ། མངོན་
གྱུར་རང་བཞན་དོན་གཉིས་ལྷུན་འགྲུབ་ཤོག ། ཅེས་པ་འདི་ནི། རྩང་སྒར་གྱི་གྲྭ་རིགས་དགེ་སློང་བཀྲ་
ཤིས་རྒྱ་མཚོ་ནས་བསྐུལ་ངོར། ༧ རོང་ཆེན་སྤྲུལ་མིང་བ་བློ་བཟང་འཕྲིན་ལས་ཀྱིས་སྦྱར་བའོ། །
༄༅། ། སྤྱི་གཙུག་བླ་མའི་མཁྱེན་བརྩེ་ནུས་པའི་དངོས། ། གསེར་འཁོར་རྩིབས་སྟོང་
རྣམ་འདྲེན་སྟོང་དང་བཅས། ། འོད་ཀྱིས་སྣང་སྲིད་བརྟན་གཡོ་དབང་སྡུད་ཅིང་། ། ཆོ་
འཕྲུལ་འཇིགས་པ་ཀུན་ལས་སྐྱོབ་པར་གྱུར། ། ཕཊ། ཁྱེད་ཅག་མཐུ་ལྡན་ལྷ་སྲིན་དྲེགས་
པའི་ཚོགས། ། དྲིན་ལན་འཁོར་མེད་མ་རྒན་ཤ་སྟག་ཕྱིར། ། གཅེས་པའི་སྒྱུ་ལུས་ཕངས་པ་
མེད་པར་འབུལ། ། ཁྱེར་ཞིག་རོལ་ཅིག་ལྷག་མ་མེད་པར་གྱིས། ཕཊ། བརྗོད་ལ་དམིགས་མེད་ཀྱི་
ངང་ལ་མཉམ་པར་གཞག འདིར་ཡང་འགའ་ཞིག་གི་ངོར། ༧ རོང་ཆེན་སྤྲུལ་མིང་བས་བྲིས་པ་ཛ་ཡནྟུ།
༄༅། ། བྱིན་རླབས་དངོས་གྲུབ་འབྱུང་བའི་གནས། ། དྲིན་ཅན་རྩ་བརྒྱུད་བླ་མ་ལ། །
མོས་གུས་དམ་ཚིག་ཉམས་པ་དེ། ། མ་སྤྲུལ་བའི་སྐུ་ལ་མཐོལ་ལོ་བཤགས། ། རྩ་བ་དང་ནི་
ཡན་ལག་གི ཀ་གི ། དམ་ཚིག་སྡོམ་པ་ལས་འདས་ཤིང་། ། ཉམས་ལེན་སྙིང་རུས་ཞན་པ་དེ། ། མ་
྾། ། ཐབས་ཤེས་ལྟ་སྒོམ་སྤྱོད་པའི་གནད། ། འཁྲུལ་བའི་ལམ་དུ་གོལ་གྱུར་ཅིང་། །
ཚོགས་དང་ག ་་གཏོར་མ་ཆག་པ་སོགས། ། མ་སྤྲུལ་བའི྾། ། མདོར་ན་སྤྱི་དང་བྱེ་བྲག་གི ། སྐུ་
གསུང་ཐུགས་ཀྱི་དམ་འགལ་ཀུན། ། སྙིང་ནས་བཤགས་སོ་བཟོད་པར་བཞེས། ། དགྱེས་
སྤྲུལ་བའི×།
1
409

གནས་བཅུའི་ཕྱག་མཆོད་དང་གཅོད་ཀྱི་སྐོར་སོགས།
པའི་ཐུགས་ཀྱིས་དངོས་གྲུབ་སྩོལ། ། ཧཱུཾ་ཆོས་དབྱིངས་བདེ་ཆེན་ཕོ་བྲང་ནས། ། གཅོད་ཡུལ་
བརྒྱུད་པའི་བླ་མ་དང་། ། མ་དང་མཁའ་འགྲོ་དམ་ཅན་ཚོགས། ། ཀུན་བཟང་མཆོད་པའི་
མགྲོན་དུ་གཤེགས། ། བདེ་ཆེན་སྒྱུ་མའི་རོལ་གར་ལས། ། དམ་རྫས་བདུད་རྩིའི་རྒྱ་མཚོ་
དང་། ། བ་ལིཾ་ཚོགས་ཀྱི་འཁོར་ལོ་ཆེ། ། རྒྱན་དྲུག་ཕྱག་མཚན་དཔའ་བོའི་ཆས། ། ཉེར་
སྤྱོད་འདོད་ཡོན་རྒྱལ་སྲིད་བདུན། ། སྲོག་ཆགས་འཕན་གདུགས་རྒྱལ་མཚན་སོགས། །
འདོད་དགུའི་གཏེར་དང་མཎྜ་ལ། ། ཕུན་ཚོགས་མཆོད་སྤྲིན་ཞིང་ཀུན་ཁྱབ། ། བླ་མ་ལྷ་དང་
མཁའ་འགྲོ་ལ། ། མི་ཕྱེད་གདུང་ཤུགས་དད་གུས་ལྡན། ། དམ་ཚིག་སྡོམ་པ་སྲོག་བཞིན་
བསྲུང་། ། གནས་ལུས་ལོངས་སྤྱོད་གཉེན་འཁོར་ལ། ། ཞེན་ལོག་ཕྱོགས་མེད་གཉན་ས་
འགྲིམ། ། ཐབས་ཤེས་ཟུང་འབྲེལ་སྤྱོད་པ་ཡིས། ། རང་གཞན་དོན་ཆེན་ལྷུན་གྲུབ་པའི། །
རྨད་བྱུང་བླ་མེད་མཆོད་པ་འདིས། ། གྲུབ་ཐོབ་གཅོད་ཡུལ་བརྒྱུད་པ་ཡི། ། དྲིན་ཅན་བླ་
མའི་ཐུགས་དམ་བསྐང་། ། ཡུམ་ཆེན་ཕག་མོ་རབ་ཁྲོས་མ། ། ལབ་སྒྲོན་སྡེ་ལྔའི྾། ། དམ་
ཚིག་ལས་དང་ཡེ་ཤེས་ཀྱི། ། མཁའ་འགྲོའི་ཚོགས་ཀྱི྾། ། འདས་དང་མ་འདས་སྲུང་མའི་
ཚོགས། ། མཆེད་དང་ལྕམ་དྲལ྾། ། ཉམས་ཆག་སོས་ཤིང་སྡིག་སྒྲིབ་བྱང་། ། ཕྱི་ནང་གསང་
བའི་བར་ཆད་བཟློག ། ཕྱག་རྒྱ་ཆེན་པོའི་དངོས་གྲུབ་མཆོག ། ཚེ་འདི་ཉིད་ལ་སྩལ་ཏུ་
གསོལ། ། ཞེས་པ་འདི་ནི་གུས་ལྡན་དགེ་སློང་བཟོད་པ་རྒྱ་མཚོ་ནས་བསྐུལ་ངོར། ༧ བཙུན་གཟུགས་བློ་བཟང་
འཕྲིན་ལས་ཀྱིས་དབེན་པའི་ནགས་ཁྲོད་བདེ་ཆེན་དགའ་ཚལ་དུ་བྲིས་པའོ། །
༄༅། ། བློ་བཟང་རྒྱལ་བ་ཀུན་ཡུམ་རྣལ་འབྱོར་མ། ། མི་མོའི་ཚུལ་འཛིན་ཡུམ་ཆེན་
ལབ་ཀྱི་སྒྲོན། ། དབྱེར་མེད་བཤད་སྒྲུབ་འཕྲིན་ལས་ལྷུན་གྱིས་འགྲུབ། ། མཆོག་སྤྲུལ་བསྟན་
པ་རྒྱ་མཚོར་གསོལ་བ་འདེབས། །
410

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཉ༽
གསོལ་འདེབས་ལུས་སྦྱིན་བཞུགས།
༄༅། ། ལུས་སྦྱིན་གྱི་མཇུག་ཏུ་རེ་དོགས་འགོག་པའི་གསོལ་འདེབས་ནི། ཐོག་མེད་ཞིག་ནས་
མཐའ་མེད་འཁོར་བ་འདིར། ། ཤ་ཁྲག་ཕུང་བོ་གྲངས་མེད་བླངས་ན་ཡང་། ། སྡུག་བསྔལ་
གསུམ་གྱི་འཁོར་ལོ་འབའ་ཞིག་ལས། ། རང་གཞན་དོན་ཆེན་ཏིལ་ཙམ་མ་གྲུབ་ ད་པས། ། ད་
ནི་གནོད་བྱེད་གདོན་དྲུག་གཙོར་གྱུར་པའི། ། མར་གྱུར་སེམས་ཅན་གཞན་དོན་ཁོ་ ཁོ་ནའི་
ཕྱིར། ། འདུག་ས་འདིར་རུ་གཅེས་པའི་སྒྱུ་ལུས་འདི། ། ཕངས་པ་མེད་པར་སྦྱིན་པར་བཏང་
བར་བྱ། ། ཕཊཿ བླ་མ་ཡི་དམ་མཁའ་འགྲོའི་ཚོགས་རྣམས་ཀྱིས། ། བདག་རྒྱུད་སྨིན་ཅིང་
གྲོལ་བར་བྱིན་གྱིས་རློབས། ། ཆོས་བརྒྱད་འཁྲི་བ་ཆོད་པར྾། ། འཁོར་བའི་ཞེན་ཆགས་
ལྡོག་པར྾། ། གཅེས་འཛིན་ཁོང་སྐྲན་ཐོན་པར྾། ། བདག་འཛིན་རྩད་ནས་ཆོད་པར྾། །
ཆོ་འཕྲུལ་རྒྱན་དུ་འགྱུར་བར྾། ། འགལ་རྐྱེན་གྲོགས་སུ་འཆར་བར྾། ། བདག་བདེ་
གཞན་ལ་གཏོང་བར྾། ། གཞན་སྡུག་རང་ལ་སྨིན་པར྾། ། ན་བ་ལེགས་ན་ན་བར྾། །
སོས་པ་ལེགས་ན་སོས་པར྾། ། ཤི་བ་ལེགས་ན་འཆི་བར྾། ། གསོན་པ་ལེགས་ན་གསོན་
པར྾། ། ཁམས་གསུམ་འཁོར་བའི་འཇིགས་སྐྲག་སྡུག་སྔལ་ཀུན། ། བདག་ཉིད་གཅིག་
པུས་མྱོང་བར་བྱིན྾།